Diari Oficial de la Generalitat Valenciana


Sumari del DOGV 410, del 28-07-1986 (1986/806824)

ORDRE de 9 de juliol de 1986, de Conselleria d'Agricultura i Pesca, per qual es establerta la denominació " Xixona" amb caràcter provisional.
---------------------------------------------------------------------------------------------------------------------------------------------

### Dades del document

Número de DOGV
:   410

Data del DOGV
:   28-07-1986

Secció del DOGV
:   ALTRES DISPOSICIONS

Número del document
:   1986/806824


Data del document
:   09-07-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 9 de juliol de 1986, de la Conselleria d'Agricultura i Pesca, per la qual és establerta la denominació "Xixona" amb caràcter provisional.  
La fabricació del torró a Xixona, es remunta al s. XVI; d'aleshores ençà ha format part de la tradició, historia i cultura d'un poble que sabé fer del seu treball i amb matèries primes adequades, un producte reconegut a nivell mundial per raons de qualitat, prestigi i origen.   
Per elaborar-lo són utilitzades matèries primes seleccionades pels torroners mateixos, en especial, mel i ametles; la tradició i tecnologia artesana en defineixen el procés de transformació: el control del producte ben acabat és realitzat amb rigor, eficàcia i detall per a la delectació del consumidor.   
Donar-li nom., protegir-ne la qualitat, projectar-ne el prestigi cap a d'altres mercats, salvaguardar els consumidors i defendre'n els interessos legítims tant agrícoles com industrials i artesanals és una de les aspiracions de totes les torces socials que treballen en el sector.   
La garantia d'Origen, Indicació de Procedència, Denominació i Qualitat ja és recollida en l'Ordre de 18 d'agost de 1939, on es recullen aspectes importants sobre l'ordenació d'aquest sector industrial.   
La Conselleria d'Agricultura i Pesca, conscient de l'interés que per al sector posseeix l'ordenació del mercat dels productes de qualitat i la protecció d'aquesta, els antecedents legals que hom posseeix, condicionada a l'ampliació a aquest producte del règim de Denominació d'Origen específiques contemplat en l'art. 95 i següents de la llei 25/70 a «aquells productes agraris la protecció dels quals a la qualitat tinga especial interés econòmic i social» i en virtut de les transferències rebudes en matèria d'Agricultura i Pesca, ordena:   
Article primer  
L'objecte d'aquesta Ordre és la definició, denominació i protecció a la qualitat del Torró elaborat al terme municipal de Xixona amb caràcter provisional, d'acord amb el que disposa la Llei 25/70, de 2 de desembre i el corresponent Reglament Decret 835/72, de 23 de març, el Reial Decret 1573/85, d'1 d'agost i el Reial Decret 4107/82, de 29 de desembre de 1982.   
Article segon  
Hom reconeix amb caràcter provisional la denominació específica «Xixona» en relació amb els torrons elaborats en aquest terme municipal.   
Article tercer  
Hom faculta la Direcció General de Política Agroalimentària per designar, d'acord amb la legislació vigent, l'Organ Rector provisional encarregat de redactar el projecte de Reglament particular de l'esmentada denominació específica.   
Article quart  
La indicació «Denominació Específica» no podrà ser utilitzada als envasos, documentació o publicitat d'aquests productes fins a l'aprovació definitiva del Reglament.   
Durant aquest període la indicació «Xixona» podrà ser utilitzada en concepte d'indicacions de procedència i garantia d'Origen i únicament per a les indústries torroneres inscrites i situades a l'entorn geogràfic que ha estat esmentat.   
DISPOSICIO FINAL  
Aquesta Ordre vigirà el dia de publicació en el Diari Ofcial de la Generalitat Valenciana.   
València, 9 de juliol de 1986.   
El Conseller d'Agricultura i Pesca,  
LLUIS FONT DE MORA I MONTESINOS